Dan comezo na AGASP as prácticas de adestramento de armas para os corpos de Policía Local de Galicia — Xornal21
Dan comezo na AGASP as prácticas de adestramento de armas para os corpos de Policía Local de Galicia
Mais de 500 policías pasarán pola Academia para realizar as prácticas de manexo, destreza e uso da arma regulamentaria.
A Academia Galega de Seguridade Pública impartirá durante este mes e o mes de maio as prácticas regulamentarias de adestramento coa arma regulamentaria dos corpos da Policía Local de toda Galicia e da Garda civil de Lalín.
Mais de 500 policías pasarán pola Academia para realizar as prácticas de manexo, destreza e uso da arma regulamentaria, de obrigada realización por parte dos profesionais, compre recordar que a arma é dotación obrigatoria para os axentes da autoridade.
Ademais da práctica real na galería de tiro, obteñen formación teórica das últimas novidades no uso da forza, recordándolles a necesaria proporcionalidade dos medios técnicos a empregar.
Xuntos cos policías locais, realizarán estes dous meses as súas prácticas os gardas civís da compañía de Lalín, que comprende os concellos de Lalín, A Estrada, Forcarei, Cerdedo e Vila de Cruces.